cyanic-selkie/wikianc huggingface dataset:
বাংলাদেশের স্বরাষ্ট্রমন্ত্রী
১৯৭১ সালে বাংলাদেশের স্বাধীনতা যুদ্ধ চলাকালীন গঠিত মুজিবনগর সরকারের স্বরাষ্ট্রমন্ত্রী ছিলেন আবুল হাসনাত মোহাম্মদ কামারুজ্জামান। মন্ত্রণালয়ে দায়িত্ব পালন করা সকল মন্ত্রী, উপদেষ্টা, প্রতিমন্ত্রী এবং উপমন্ত্রীর তালিকা দেওয়া হয়েছে।
কুরু (শহর)
কুরু ফ্রান্সের একটি সামুদ্রিক অঞ্চল ও প্রশাসনিক জেলা ফরাসি গায়ানার (গুইয়ান ফ্রঁসেজের) একটি কোম্যুন (শহর বা লোকালয়)। এটি দক্ষিণ আমেরিকার উত্তর-পূর্ব উপকূলে, ফরাসি গায়ানার রাজধানী কাইয়েন থেকে ৬০ কিলোমিটার উত্তর-পশ্চিম দিকে কুরু নদীর মোহনায় আটলান্টিক সাগরের তীরে অবস্থিত। এখানে প্রায় ২৫ হাজার অধিবাসীর বাস। এখানে আদিবাসী দক্ষিণ আমেরিকীয় জাতির লোকদের পাশাপাশি শ্বেতাঙ্গ ইউরোপীয় (মূলত ইউরোপীয় ফরাসি) লোকেরা বাস করে। কুরুতে সাদা বালুর সমুদ্র সৈকত রয়েছে। এখানে ফ্রান্স ও ইউরোপীয় মহাকাশ সংস্থার প্রধান মহাকাশ বন্দর গায়ানা মহাকাশ কেন্দ্র অবস্থিত। এখানে একটি মহাকাশ জাদুঘরও আছে।
বাংলাদেশের স্থান-নাম প্রত্যয়-তালিকা
স্থান-নাম হচ্ছে যে কোন স্থানের বা ভৌগোলিক অঞ্চলের সাধারণ নাম। বাংলাদেশে বিভিন্ন ধরনের স্থান-নাম প্রত্যয় দেখা যায়। বেশিরভাগ স্থান-নামের প্রত্যয় অংশে সংস্কৃত, প্রাকৃত, দেশী, আরবী, ফার্সী ইত্যাদি ভাষা হতে উদ্ভূত শব্দের প্রত্যয় যুক্ত হতে দেখা যায়।
জিবরাঈলের হাদীস
সুন্নি ইসলামে, জিব্রাইল ('হাদিস জিব্রিল' নামেও পরিচিত) এর হাদিস হল ইসলামের নবী মুহাম্মদের (ইসলামের শেষ নবী) একটি হাদিস যা ইসলাম ধর্মকে সংক্ষিপ্তভাবে প্রকাশ করে। এবং এতে ইসলাম ধর্মের মূল বিষয়গুলির একটি সারাংশ রয়েছে, তা হল:
এই হাদিসটি সাহীহ আল-বুখারি এবং সাহীহ মুসলিম উভয় সংগ্রহেই পাওয়া যায়। ইসলামিক পন্ডিতদের দ্বারা এটিকে "হাদিস জিব্রিল" (জিব্রাইলের হাদিস) নামকরণ করা হয়েছে কারণ এতে প্রধান ফেরেশতা জিব্রাঈল মুহাম্মদ এবং তার আশেপাশের লোকদের কাছে মানবরূপে আবির্ভূত হন।
বুখারির সংস্করণ
"আবূ হুরায়রা থেকে বর্ণিতঃ একদা রাসূলুল্লাহ সাল্লাল্লাহু ‘আলাইহি ওয়া সাল্লাম কিছু লোকের সাথে বসা অবস্থায় ছিলেন। এমন সময় জিব্রাইল (আঃ) মানবরূপে এসে জিজ্ঞেস করলেন, ঈমান কি? আল্লাহর রসূল সাল্লাল্লাহু ‘আলাইহি ওয়া সাল্লাম উত্তরে বললেন, 'ঈমান হলো আল্লাহ, তাঁর ফেরেশতাগণ, তাঁর সাথে সাক্ষাত, তাঁর রসূলগণের প্রতি ঈমান আনা এবং পুনরুত্থানের প্রতি ঈমান আনা।' তারপর তিনি আরও জিজ্ঞেস করলেন, 'ইসলাম কী?' রাসূলুল্লাহ সাল্লাল্লাহু ‘আলাইহি ওয়া সাল্লাম উত্তর দিলেন, 'একমাত্র আল্লাহর ইবাদত করা এবং অন্য কারো নয়, বাধ্যতামূলক দান যাকাত দেয়া, নিখুঁতভাবে সালাত আদায় করা এবং রমজান মাসে রোজা রাখা।' তারপর তিনি আরও জিজ্ঞাসা করলেন, 'ইহসান (অন্যের সাথে সুন্দর আচরণ করা) কি?' আল্লাহর রাসুল সাল্লাল্লাহু ‘আলাইহি ওয়া সাল্লাম উত্তরে বললেন, 'আল্লাহর ইবাদত এমনভাবে করা যেন তুমি তাঁকে দেখছ, আর যদি তুমি এই ভক্তির অবস্থা অর্জন না করতে পারো, তাহলে অবশ্যই ভাবতে হবে যে, তিনি তোমার দিকে তাকিয়ে আছেন।' তারপর তিনি আরও জিজ্ঞেস করলেন, 'কিয়ামত কখন সংঘটিত হবে? আল্লাহর রসূল সাল্লাল্লাহু ‘আলাইহি ওয়া সাল্লাম বললেন, প্রশ্নকারীর চেয়ে উত্তম জ্ঞান উত্তরদাতার আর নেই। তবে আমি আপনাকে এর নিদর্শন সম্পর্কে অবহিত করব। তা হলোঃ
১. যখন একজন ক্রীতদাস (মহিলা) তার প্রভুকে জন্ম দেবে।
২. যখন কালো উটের রাখালরা গর্ব করতে শুরু করবে এবং উচ্চ ভবন নির্মাণে অন্যদের সাথে প্রতিযোগিতা করবে।
আর কেয়ামত হল পাঁচটি জিনিসের একটি যা আল্লাহ ছাড়া কেউ জানে না। অতঃপর নবী সাল্লাল্লাহু ‘আলাইহি ওয়া সাল্লাম তিলাওয়াত করলেনঃ “কেয়ামতের জ্ঞান আল্লাহ্‌রই, তিনিই বৃষ্টি বর্ষণ করেন এবং তিনিই জানেন যে মাতৃগর্ভে কি লুকিয়ে আছে। কোন আত্মা জানে না আগামীকাল কি ফসল কাটবে। আর কেউ জানে না কোন দেশে তার মৃত্যু হবে; তিনিই সব জানেন এবং সব জানেন।' (সূরা লুকমান ৩১:৩৪) অতঃপর সেই লোকটি (জিব্রাইল) চলে গেলেন এবং নবী সাল্লাল্লাহু ‘আলাইহি ওয়া সাল্লাম তাঁর সঙ্গীদেরকে তাঁকে ডাকতে বললেন, কিন্তু তারা তাঁকে দেখতে পেল না। তখন নবী সাল্লাল্লাহু ‘আলাইহি ওয়া সাল্লাম বললেন, তিনি ছিলেন ফেরেশতা জিব্রাইল যিনি মানুষকে তাদের ধর্ম শিক্ষা দিতে এসেছিলেন। আবূ আবদুল্লাহ (ইমাম বুখারীর উপনাম) সব কিছুকে ঈমানের অঙ্গ মনে করতেন।"
মুসলিম সংস্করণ
"ইয়াহইয়া থেকে বর্ণিত যে, ইয়ামুর যে প্রথম ব্যক্তি বসরায় কদর বা ভাগ্য নিয়ে আলোচনা করেছিলেন তিনি ছিলেন মাবাদ আল-জুহানি। আমি, হুমাইদ ও আব্দুর রহমান হিময়ারীর সাথে হজ বা উমরার উদ্দেশ্যে রওয়ানা হলাম এবং তারা বললেনঃ যদি এমনটা হয় যে, আমরা রাসূলুল্লাহ সাল্লাল্লাহু ‘আলাইহি ওয়া সাল্লাম এর একজন সাহাবীর সংস্পর্শে আসি তাহলে আমরা তাকে জিজ্ঞেস করব যে বিষয়ে কথা বলা হয়েছে। তা হলো তাকদির বা ভাগ্য। ঘটনাক্রমে আমরা আবদুল্লাহ ইবনে উমর ইবনুল খাত্তাবকে দেখতে পেলাম, যখন তিনি মসজিদে প্রবেশ করছিলেন। আমি ও আমার সঙ্গী তাকে ঘিরে ফেললাম। আমাদের একজন তার ডানে এবং অন্যজন তার বাম দিকে দাঁড়ালাম। আমি আশা করি যে আমার সঙ্গী আমাকে কথা বলার অনুমতি দেবে। তাই আমি বললামঃ আবু আব্দুর রহমান! আমাদের দেশে এমন কিছু লোকের আবির্ভাব হয়েছে যারা কোরআন তেলাওয়াত করে এবং জ্ঞানের সাধনা করে। তারপর তাদের বিষয় সম্পর্কে কথা বলার পর, যোগ করেছেন: তাদের (এমন মানুষ) দাবি যে, ভাগ্য বলতে কোন জিনিস নেই এবং মানুষের কর্ম পূর্বনির্ধারিত নয়। তিনি (আবদুল্লাহ ইবনু উমর) বললেনঃ যখন আপনি এমন লোকদের সাথে দেখা করবেন তাদেরকে বলবেন যে, তাদের সাথে আমার কোন সম্পর্ক নেই এবং আমার সাথে তাদের কোন সম্পর্ক নেই। তারা কোনভাবেই আমার (বিশ্বাসের) জন্য দায়ী নয়। আবদুল্লাহ ইবনে উমর (রাঃ) তাঁর (প্রভুর) নামে শপথ করলেন (এবং বললেনঃ) যদি তাদের কেউ (যারা খোদায়ী হুকুম বিশ্বাস করে না) তার কাছে উহুদের (পর্বত) সমপরিমাণ স্বর্ণ থাকে এবং তা আল্লাহর পথে ব্যয় করে, আল্লাহ তা গ্রহণ করবেন না যতক্ষণ না তিনি ভাগ্যের প্রতি বিশ্বাস স্থাপন করেন।
সুভদ্রা প্রধান
প্রাথমিক জীবন
সুভদ্রা প্রধান ১৯৮৬ সালের ৫ই জুন ওড়িশার একটি ছোট শহর সৌনামারায় একটি আদিবাসী পরিবারে জন্মগ্রহণ করেছিলেন। তিনি বিরসা মুন্ডা স্কুলে এবং পাতিয়ালার খালসা কলেজে প্রাক-বিশ্ববিদ্যালয় শিক্ষা লাভ করেন। তিনি তাঁর প্রাথমিক দিনগুলিতে রাউরকেলার পানপোশ হকি হোস্টেলে শিক্ষকতা করতেন এবং ১৯৯৭ সালে হকিতে তাঁর খেলোয়াড় জীবন শুরু করেন।
কর্মজীবন
সুভদ্রা প্রধানকে ২০০০ সালে ভারতের জুনিয়র দলে অন্তর্ভুক্ত করা হয়েছিল এবং ২০০৪ সালের অক্টোবর / নভেম্বরে তিনি জুনিয়র দলকে জুনিয়র এশিয়া কাপে নেতৃত্ব দিয়েছিলেন, তাঁর নেতৃত্বে ভারতের জুনিয়র দল তৃতীয় স্থান অর্জন করেছিল। তিনি ২০০৩ সালে সিনিয়র দলে আত্মপ্রকাশ করেন। ২০০৪ সালে এশিয়া কাপে স্বর্ণপদক এবং ২০০৬ কমনওয়েলথ গেমসে রৌপ্য পদক জিতেছিল যে ভারতীয় দল, সুভদ্রা সেই সিনিয়র দলের একজন সদস্য ছিলেন। ২০০৭ সালে, সুভদ্রা একটি ইউরোপীয় ক্লাবের হয়ে খেলেন, তিনি এবং জসজিত কৌর হলে প্রথম ভারতীয় মহিলা যাঁরা এই কৃতিত্ব অর্জন করেছিলেন। তাঁরা ২০০৭ সালে ডাচ ক্লাব এইচসি ডেন বোশের হয়ে খেলেছিলেন।  তিনি ২০০৯ সালের এশিয়া কাপে 'প্লেয়ার অফ দ্য টুর্নামেন্ট' হিসেবে নির্বাচিত হন। এই টুর্নামেন্টে ভারত দ্বিতীয় হয়েছিল।
ব্যক্তিগত জীবন
সুভদ্রা প্রধান ২০০৯ সালের এপ্রিল মাসে প্রদীপ নায়েককে বিয়ে করেন। সুভদ্রা দক্ষিণ পূর্ব রেলওয়েতে কর্মরত এবং বর্তমানে রাঁচিতে অবস্থান করছেন।
পুরস্কার ও সম্মাননা
২০০৬ সালে, ভারতীয় হকিতে তাঁর অবদানের জন্য তাঁকে একলব্য পুরস্কারে ভূষিত করা হয়েছিল।
হায়াতে শিবলী
হায়াতে শিবলী (حیات شبلی) শিবলী নোমানীকে নিয়ে রচিত সুলাইমান নদভীর একটি জীবনী সাহিত্য। শিবলী নোমানী ছিলেন সুলাইমান নদভীর জীবনের মোড় পরিবর্তনকারী অন্যতম শিক্ষাগুরু। নোমানীর জীবদ্দশায় অনেকেই তার জীবনী সংকলনের আগ্রহ প্রকাশ করলেও তিনি তাতে অনুমতি দেননি। তিনি এই কাজের জন্য তার প্রিয় শিষ্য সুলাইমান নদভীকে অসিয়ত করে যান। সুলাইমান নদভী ১৯৪০ সালে এই গ্রন্থটি রচনা শুরু করেন এবং ১৯৪৩ সালে সমাপ্ত করেন। এটি দারুল মুসান্নিফীন থেকে ৬৬ তম গ্রন্থ হিসেবে প্রথম প্রকাশিত হয়। তিনি এই গ্রন্থটিতে শিবলী নোমানীর জীবনী ও বিভিন্ন ক্ষেত্রে তার অবদান রচনার পাশাপাশি এতে ফুটিয়ে তুলেন সমকালীন ভারতবর্ষের মুসলমানদের প্রায় পঞ্চাশ বছরের শিক্ষা, সাহিত্য, সংস্কৃতি এবং রাজনৈতিক ও ধর্মীয় অবস্থার একটি ঐতিহাসিক চিত্র। আবুল হাসান আলী নদভী গ্রন্থটির গুরুত্ব সম্পর্কে বলেন, ‘হায়াতে শিবলী দেখতে একজন বিখ্যাত আলিমের ব্যক্তিগত জীবনী বলে মনে হলেও বাস্তবিক এটি মুসলমানদের এক শতাব্দীকালের ধর্মীয়, শিক্ষা, সভ্যতা ও চিন্তাগত উন্নতির ইতিহাস। এটি ব্যতীত তৎকালীন মুসলমানদের জাতীয় স্বভাবধারা ও বর্তমান যুগ সন্ধিক্ষণের বাস্তব অবস্থা বোঝা বড় কঠিন।’
গঠন
৮৪৬ পৃষ্ঠা বিশিষ্ট গ্রন্থটির শুরুতে ৫৭ পৃষ্ঠা জুড়ে একটি ভূমিকায় প্রাচ্যে ইসলামি জ্ঞান-বিজ্ঞান শিক্ষার প্রচার-প্রসারের ইতিহাস লিখা হয়েছে। একটি জীবনীসাহিত্য মূলক গ্রন্থ হিসেবে শিবলী নোমানীর জন্ম, বংশ, শিক্ষা ও কর্ম সম্পর্কে দীর্ঘ আলোচনা এবং সৈয়দ আহমদ খানের সাথে আধুনিক শিক্ষা বিস্তারের কাজ করার বিষয়টি আলোচনা করা হয়েছে গ্রন্থের ৫৮–১৬৯ পৃষ্ঠায়। পাশাপাশি শিবলী নোমানী যে আযমগড় শহরে দারুল মুসান্নিফীনের গোড়াপত্তন করেছিলেন সেই আযমগড় শহরের ইতিহাস ও তৎকালীন অবস্থার বিবরণ দেয়া হয়েছে এ অংশে। আর শিবলী নোমানীর রচনাবলী সম্পর্কে অত্যন্ত তথ্যবহুল ও বিস্তারিত আলোচনা করা হয়েছে গ্রন্থের ১৭০–২৯৬ পৃষ্ঠায়। এমনিভাবে গ্রন্থের ২৯৭–৪১১ পৃষ্ঠায় দারুল উলুম নদওয়াতুল উলামার গোড়াপত্তনের ইতিহাস ও প্রয়োজনীয়তা তুলে ধরা হয়েছে। প্রাসঙ্গিকক্রমে শিবলী নোমানীর কাশ্মীর সফর ও কাবুল সফরের বিষয়টিও আনা হয়েছে। শিবলী নোমানী নদওয়াতুল উলামার দায়িত্ব গ্রহণের পর সেখানে আধুনিক শিক্ষার পাঠক্রম চালু করা, ইংরেজি শিক্ষা চালু করা, হিন্দি ও সংস্কৃত শিক্ষার পাশাপাশি আধুনিক আরবি শিক্ষা চালু করার বিষয়টি আলোচনা করা হয়েছে গ্রন্থের ৪১২–৪৪৭ পৃষ্ঠার মধ্যে। আর ৪৪৮–৫০৫ পৃষ্ঠায় দারুল উলুম নদওয়াতুল উলামার আর্থিক উন্নতি ও সার্বিক উন্নয়নের ব্যাপারে শিবলী নোমানীর অবদানের কথা তুলে ধরা হয়েছে। পাশাপাশি এ সময়ে আলীগড়, ঢাকা, মোজাফফরপুর সহ বিভিন্ন জায়গায় তার ভ্রমনবৃত্তান্ত সম্পর্কে আলোচনা করা হয়েছে। ইসলামি শিক্ষা বিস্তারের ক্ষেত্রে শিবলী নোমানীর অন্যান্য ধর্মীয় ও জাতীয় অবদানসমূহ সম্পর্কে আলোচনা করা হয়েছে গ্রন্থের ৫০৬–৫৮৬ পৃষ্ঠায়। শিবলী নোমানী ইসলামি রাজনীতিতে বিশ্বাসী ছিলেন। তার মনে প্রাণে ও চিন্তা-চেতনায় ছিল শুধু ইসলামি জ্ঞান-বিজ্ঞানের উন্নতি ও প্রসার। তার এ রাজনৈতিক চিন্তাধারা এবং সমসাময়িক রাজনৈতিক অবস্থার চিত্র ফুটিয়ে তোলা হয়েছে গ্রন্থের ৫৮৭–৬৩৬ পৃষ্ঠায়। নদওয়াতুল উলামায় দায়িত্ব পালন কালে বিভিন্ন জনের বিরোধীতা এবং তার দায়িত্ব থেকে ইস্তফা দেওয়ার বিষয়টি আলোচিত হয়েছে ৬৩৭–৬৬৭ পৃষ্ঠায়। গ্রন্থটির ৬৬৮–৬৯৬ পৃষ্ঠায় শিবলী স্কুল প্রতিষ্ঠা, মাদরাসাতুল ইসলাহ প্রতিষ্ঠা এবং দারুল মুসান্নিফীন নামক গ্রন্থ প্রকাশনা একাডেমী প্রতিষ্ঠা সম্পর্কে বিস্তারিত আলোচনা করা হয়েছে। তার জীবনের শেষ দিকে তার অমর গ্রন্থ সীরাতুন নবী রচনা শুরু করা ও দুই খণ্ড সমাপ্তের বিষয়টি আলোচনা করা হয়েছে ৬৯৭–৭১৮ পৃষ্ঠায়। আর ৭১৯–৭২৫ পৃষ্ঠায় তার ইন্তিকাল, রেখে যাওয়া সন্তানাদি ও পরিবার সম্পর্কে আলোচনা করা হয়েছে। গ্রন্থের প্রায় শেষভাগে ৭২৬–৮৩৬ পৃষ্ঠায় শিবলী নোমানীর চাল-চলন, অভ্যাস ও চরিত্র সম্পর্কে আলোচনা করা হয়েছে। পাশাপাশি তার সমসাময়িক বিভিন্ন সাহিত্যিক, তার বন্ধুবর্গ এবং বিভিন্ন মাসআলা সম্পর্কে তার আকিদা ও মতামত তুলে ধরা হয়েছে। আর সবশেষে গ্রন্থের শেষ ১০ পৃষ্ঠায় তথা ৮৩৬–৮৪৬ পৃষ্ঠায় শিবলী নোমানীর মৃত্যুতে বিভিন্ন কবি সাহিত্যিকদের শোকগাথা ও কবিতা উল্লেখ করার মাধ্যমে গ্রন্থের ইতি টানা হয়েছে।
মূল্যায়ন
গ্রন্থটি সম্পর্কে ড. শামস তাবরীয খান অভিমত ব্যক্ত করে বলেন, হায়াতে শিবলী জীবনীসাহিত্য রচনা ও ঘটনা বিবরণী সাহিত্য রচনার একটি পূর্ণাঙ্গ মাপকাঠি ও আদর্শিক নমুনা। এতে একজন ব্যক্তির জীবনী রচনার পাশাপাশি শত আন্দোলন এবং সাংস্কৃতিক অবস্থাদির একটি পূর্ণাঙ্গ লেখ্যচিত্র প্রস্তুত করা হয়েছে।
গ্রন্ধটি সম্পর্কে ছবাহ উদ্দীন আব্দুর রহমানের একটি মন্তব্য হল, গ্রন্থটি একজন সুখ্যাতিসম্পন্ন, মহান মর্যাদাশালী ও মহানুভব উস্তাদের সমীপে একজন জ্ঞানী ছাত্রের আন্তরিক মুহাব্বত ও প্রসন্নতাপূর্ণ উপহার। এতে শিবলী নোমানীর জ্ঞানগত সফলতা ও সব উদ্ভাবন এবং তৎসময়ের সর্ব প্রকার শিক্ষা, সংস্কার, ধর্মীয় ও জাতীয় আন্দোলনে তার সংশ্লিষ্ঠতার বিবরণের সাথে সাথে হিন্দুস্তানের মুসলমানদের পঞ্চাশ বছরের জ্ঞান, সাহিত্য, রাজনীতি, শিক্ষা ও ধর্ম বিষয়ক ঘটনাপ্রবাহের ইতিহাস লিপিবদ্ধ করা হয়েছে।
শি ইয়োমি জেলা
শি ইয়োমি জেলা উত্তর পূর্ব ভারতের চীন সীমান্তে অবস্থিত অরুণাচল প্রদেশ রাজ্যের ২৫ টি জেলার (২০২০ খ্রিস্টাব্দ অবধি) মধ্যে একটি জেলা৷ জেলাটির জেলাসদর তাতো শহরে অবস্থিত৷ ৯ই ডিসেম্বর ২০১৮ খ্রিস্টাব্দে পশ্চিম সিয়াং জেলার চিন সীমারেখা সংলগ্ন একাধিক তহশিল নিয়ে শি ইয়োমি জেলা গঠিত এবং দক্ষিণাংশ পশ্চিম সিয়াং জেলা নামেই রয়ে যায়৷
ইতিহাস
একদা এটি শুতীয়া রাজ্যের অন্তর্ভুক্ত ছিলো৷
অবস্থান
এই জেলার মেছুকা অঞ্চল অতিক্রম করলেই রয়েছে ম্যাকমোহন সীমা যা ভারত ও চীনৈর সীমানা নির্দেশ করে৷
জনতত্ত্ব
শি ইয়োমি জেলাতে আদি,টাগিন এবং মেমবা জনজাতির লোক বাস করেন৷ জেলায় লোকবসতিযুক্ত উপত্যকা অঞ্চলগুলিতে তারা ডোনি পোলো, তিব্বতি বৌদ্ধধর্ম ও খ্রিস্টধর্ম অবলম্বী লোকের বাস৷
জেলাটিতে আদি ভাষা, বাংনি টাগিন ভাষা এবং মেমবা ভাষাভাষীর লোক বাস করেন৷
বিভাগ
জেলাটি চারটি তহশিলে বিভক্ত যথা মেছুকা, তাতো, পিদি এবং মণিগং৷ জেলাটি অরুণাচল প্রদেশ পূর্ব লোকসভা কেন্দ্রের অন্তর্গত৷
পরিবহন
উড়ান স্কিমের অধীনে সপ্তাহে দুদিন হেলিকপ্টার সার্ভিস চালু করা হয়েছে৷ এছাড়াও উড়ান স্কিমের বাইরে অরুণাচল প্রদেশ সরকার নিজস্ব ৯ স্থানবিশিষ্ট দৃৃৃৃঢ়উড্ডয়ক বায়ুপথ চালু করেছেন৷
পর্যটন
দৃৃষ্টিনান্দনিক, উপজাতি বহুল, সুদৃৃশ্য পর্বতাদির অবস্থান, বরফাবৃৃত শৃৃঙ্গ এবং সিয়ম নদীর সৌন্দর্যের কারণে হালে শি ইয়োমি জেলার মেছুকা অরুণাচল প্রদেশে একাধিক পর্যটনক্ষেত্রের মধ্যে যথেষ্ট পরিচিতি লাভ করেছে৷ উপত্যকার সৌন্দর্য বর্ধনে সিয়ম নদীর গুরুত্ব অপরিসীম৷ এখানে সর্বাধিক প্রসিদ্ধ দর্শনীয় স্থানটি হলো চারশত বছর পুরানো মহাযান বৌদ্ধধর্মাবলম্বীদের উপাসনালয় সামতেন ইয়ংচা মঠ, যা তাওয়াং মঠের সমসাময়িক৷ এটি মেছুকার পর্বতশিখরের সর্বপশ্চিমে অবস্থিত৷
সেন্ট লুসিয়া জাতীয় ফুটবল দল
সেন্ট লুসিয়া জাতীয় ফুটবল দল (Saint Lucia national football team) হচ্ছে আন্তর্জাতিক ফুটবলে সেন্ট লুসিয়ার প্রতিনিধিত্বকারী পুরুষদের জাতীয় দল, যার সকল কার্যক্রম সেন্ট লুসিয়ার ফুটবলের সর্বোচ্চ নিয়ন্ত্রক সংস্থা সেন্ট লুসিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৮৮ সাল হতে ফুটবলের সর্বোচ্চ সংস্থা ফিফার এবং ১৯৮৬ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৮৯ সালের ১৮ই জুন তারিখে, সেন্ট লুসিয়া প্রথমবারের মতো আন্তর্জাতিক খেলায় অংশগ্রহণ করেছে; জ্যামাইকার কিংস্টনে অনুষ্ঠিত সেন্ট লুসিয়া জ্যামাইকার মধ্যকার উক্ত ম্যাচটি ১–১ গোলে ড্র হয়েছে।
সেন্ট লুসিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও সেন্ট লুসিয়া এপর্যন্ত একবারও অংশগ্রহণ করতে সক্ষম হয়নি।
কার্ট ফেডেরিক, পার্নেল উইলিয়ামস, শেল্ডন এমানুয়েল, টাইটাস এলভা এবং ক্লিফ ম্যাগনাম ভালসিনের মতো খেলোয়াড়গণ সেন্ট লুসিয়ার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৩ সালের এপ্রিল মাসে প্রকাশিত র‌্যাঙ্কিংয়ে সেন্ট লুসিয়া তাদের ইতিহাসে সর্বোচ্চ অবস্থান (১০৮তম) অর্জন করে এবং ২০১০ সালের মার্চ মাসে প্রকাশিত র‌্যাঙ্কিংয়ে তারা ১৯২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সেন্ট লুসিয়ার সর্বোচ্চ অবস্থান হচ্ছে ১৩৩তম (যা তারা ২০০৩ সালে অর্জন করেছিল) এবং সর্বনিম্ন অবস্থান হচ্ছে ১৮৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
সাথিরা জাকির
সাথিরা জাকির জেসী (Shathira Jakir Jessy) (জন্ম: ৩০ নভেম্বর ১৯৯০, লালমনিরহাট) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন।  তিনি হলেন একজন ডানহাতি অফব্রেক বোলার এবং ডানহাতি ব্যাটসম্যান।
ভিমিক্স
ভিমিক্স একটি সফ্টওয়্যার ভিশন মিক্সার যা উইন্ডোজ অপারেটিং সিস্টেমের জন্য উপলব্ধ। সফটওয়্যারটি স্টুডিওকাস্ট পিটিওয়াই লিমিটেড দ্বারা বিকাশ করা হয়েছে। বেশিরভাগ ভিশন মিক্সিং সফ্টওয়্যারটির মতো, ব্যবহারকারীরা ফোর কে অবধি রেজোলিউশনে ইনপুটগুলি স্যুইচ করতে, অডিও মিশ্রিত করতে, আউটপুটগুলি রেকর্ড করতে এবং লাইভ স্ট্রিম ক্যামেরা, ভিডিও ফাইলগুলি, অডিও এবং আরও অনেক কিছুতে অনুমতি দেয়। সফ্টওয়্যারটি বিভিন্ন কনফিগারযোগ্য বাহ্যিক আউটপুট এবং প্রদর্শন বিকল্পগুলির সাহায্যে চিত্রের ম্যাগনিফিকেশন (আইএমএজি) এবং প্রজেকশন প্রয়োজনগুলি পরিপূরণ করতে সক্ষম।
সাথিরা জাকির
প্রাথমিক জীবন
সাথিরা বাংলাদেশের লালমনিরহাট জেলায় ১৯৯০ সালের ৩০ নভেম্বর জন্মগ্রহণ করেন।
ভিমিক্স
ভিএমিক্স মূল্য ও বৈশিষ্ট্যগুলি একাধিক সংস্করণে উপলব্ধ। বর্তমান সংস্করণগুলিতে বেসিক, বেসিক এইচডি, এসডি, এইচডি, ৪কে এবং প্রো অন্তর্ভুক্ত। আসল সংস্করণ কেনা এবং ব্যবহারকারী যেটি আপগ্রেড করতে চায় তার মধ্যে পার্থক্যের জন্য ব্যবহারকারীরা এক সংস্করণ থেকে অন্য সংস্করণে আপগ্রেড করতে পারে। আপডেটগুলি ১ বছরের জন্য যে কোনও সংস্করণ কেনার সাথে বিনামূল্যে প্রদান করা হয়, ১ বছর পরে ব্যবহারকারীরা অতিরিক্ত বছর ৬০ ডলারের বিনিময়ে কিনতে পছন্দ করতে পারেন।
সাথিরা জাকির
একদিনের আন্তর্জাতিক
সাথিরার একদিনের আন্তর্জাতিকে অভিষেক ঘটে ২০১১ সালের ২৬ নভেম্বরে আয়ারল্যান্ড মহিলা ক্রিকেট দলের বিরুদ্ধে।
ভিমিক্স
সিপিইউ উপর নির্ভর ছাড়াও, ভিমিক্স সফ্টওয়্যার প্রচন্ডভাবে সুবিধা হিসেবে কাজে লাগায় জিপিইউ প্রিভিউকে। যেমন গ্রাফিক্স লাইব্রেরি উপর নির্ভর  ডাইরেক্ট থ্রিডি, সফ্টওয়্যার একচেটিয়া অবশিষ্ট নেতৃস্থানীয় উইন্ডোজ অপারেটিং সিস্টেম এ চলে। যদিও এটি বুট ক্যাম্পের মাধ্যমে চালানো যেতে পারে। স্টুডিওকাস্ট পূর্বে ইঙ্গিত দিয়েছে যে সফ্টওয়্যারটি নিবেদিত এনভিডিয়া ভিডিও কার্ডগুলিতে ভালোভাবে চলে।
সাথিরা জাকির
টি২০ আন্তর্জাতিক
সাথিরার টুয়েন্টি ২০ আন্তর্জাতিকে অভিষেক ঘটে ২০১৩ সালের ৫ সেপ্টেম্বরে দক্ষিণ আফ্রিকা মহিলা ক্রিকেট দলের বিরুদ্ধে।
এশিয়ান গেমস
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। সাথিরা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
সেক্স উইথ এ স্ট্রেঞ্জার
সেক্স উইথ এ স্ট্রেঞ্জার একটি ১৯৮৬ সালের পর্নোগ্রাফিক লোমহর্ষক চলচ্চিত্র যা ক্যাশ মার্কম্যান ও চ্যাড র‍্যান্ডলফ রচিত এবং ক্রিস মন্টে পরিচালিত।
হ্যাপি হার্ডি অ্যান্ড হীর
হ্যাপি হার্ডি অ্যান্ড হীর ২০২০ সালে মুক্তিপ্রাপ্ত ভারতীয় হিন্দি ভাষার একটি চলচ্চিত্র, যেটি পরিচালনা করেছেন রাকা। এই চলচ্চিত্রে হিমেশ রেশামিয়ার পাশাপাশি সোনিয়া মান অভিনয় করেছেন।
মেইল টুডে
মেইল টুডে হল একটি নিউজ আউটলেট যা বর্তমানে দিল্লি থেকে একটি ই-পেপার এবং নিউজ ওয়েবসাইট প্রকাশ করছে, যা রাজনীতি, বিনোদন, সিনেমা, অটোমোবাইল, ফ্যাশন এবং জীবনধারা কভার করে। এটি নভেম্বর ২০০৭ সালে প্রতিষ্ঠিত হয়েছিল। এর পূর্বসূরি ছিল ইন্ডিয়া টুডে গ্রুপ দ্বারা পরিচালিত টুডে সংবাদপত্র। ২০২০ সালের আগস্টে কোভিড-১৯ লকডাউনের সময় কাগজের সংস্করণটি বন্ধ করা হয়েছিল। মেইল টুডে ইন্ডিয়া টুডে গ্রুপ দ্বারা ব্রিটিশ সংবাদপত্র ডেইলি মেইল (যা অ্যাসোসিয়েটেড নিউজপেপার গ্রুপের অংশ) এর সাথে যৌথ উদ্যোগে প্রকাশিত হয়। অ্যাসোসিয়েটেড নিউজপেপারস কাগজটির ২৬% অংশীদারিত্বের মালিক, যা সে ১৮০ মিলিয়ন ডলারে কিনেছিল।
পিটো পর্বত
পিটো পর্বত (ইংরেজি:Peyto;উচ্চারণ: ) (স্থানীয়ভাবে পিটো চূড়া নামে পরিচিত) কানাডার আলবার্টা প্রদেশে অবস্থিত কানাডিয় রকি পর্বতমালার অন্তর্গত একটি পর্বত। পর্বতটি ব্যানফ জাতীয় উদ্যানের অভ্যন্তরে ওয়াপ্টা বরফক্ষেত্রের উত্তরে, ব্রিটিশ কলাম্বিয়া প্রদেশের সীমানা হতে ১ কিলোমিটার পূর্বে; বো গিরিপথ হতে ৫ কিলোমিটার উত্তরপূর্বে অবস্থিত। পর্বতটি 'আইসফিল্ড পার্কওয়ে' নামে পরিচিত 'আলবার্টা মহাসড়ক ৯৩'-এর সর্বোচ্চ বিন্দু। পিটো পর্বতের পাদেশে পিটো হ্রদ অবস্থিত।
ইতিহাস
১৮৯৬ সালে কানাডিয় অভিযাত্রী ওয়াল্টার উইলকক্স, ব্যানফ ও লুইস হ্রদের অধিবাসি, পর্বত পথ প্রদর্শক, প্রাণী শিকারী ও পরিবর্তীতে ব্যানফ জাতীয় উদ্যানের অয়ার্ডেন এবেনেজার উইলিয়াম 'বিল' পিটো'র নামানুসারে এই পর্বতের নামকরণ করেন। ১৯২৮ সালে কানাডার 'জিওগ্রাফিকাল নেমস বোর্ড' নামটির আনুষ্ঠানিক স্বীকৃতি দেয়। ১৯৩৩ সালে পর্বতারোহি কনরাড কেইন ও তার দল সর্বপ্রথম এই চূড়া আরোহণ করেছিলেন।
ভূতত্ত্ব
ব্যানফ জাতীয় উদ্যানের অন্যান্য পর্বতের মত পিটো পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।
জলবায়ু
কোপেনের জলবায়ু শ্রেনীবিভাগ অনুযায়ী পিটো পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। পিটো পর্বতচূড়ার বারিপাতে জমা পানি নেমে এসে উত্তর সাসক্যাচুয়ান নদী র উপনদী মিস্টায়া নদী'র মাধ্যমে নিষ্কাশিত হয়।
রাবণহাতা
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Ravanhatha_cmdt.jpg|ডান|থাম্ব|ভারতীয় রাবণহাতা। রাবণহাতা হল ভারত, শ্রীলঙ্কা এবং আশেপাশের অঞ্চলে ব্যবহৃত একটি ধনুকসদৃশ ও বেহালা বা বীণাজাতীয় এবং তারযুক্ত প্রাচীন বাদ্যযন্ত্র। রাবণহাতা ছাড়াও অঞ্চলভেদে এটি রাবণহত্ত, রাবণহস্ত, রাবণহত্থ, রাবণস্ত্রোণ এবং রাবণ হস্তবীণা ইত্যাদি নামে পরিচিত। কেউ কেউ এটিকে বেহালার পূর্বপুরুষ বলেও মনে করে থাকেন।
গঠনশৈলী
রাবণহাতার মূল শব্দোৎপাদক অংশ বা সাউন্ড বক্সের কাঠামোটি লাউ, অর্ধেক নারিকেলের খোল বা কাঠের ফাঁপা স্তম্ভ দিয়ে তৈরি করা হয় এবং সবশেষে ছাগল বা অন্য কোন প্রাণীর চামড়া দিয়ে মূলকাঠামো ঢেকে দেওয়া হয়। এতে কাঠ বা বাঁশের একটি ঘাড় সংযুক্ত থাকে।
আধুনিক ব্যবহার
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Legend_of_srilankan_Ravanhatha.jpg|থাম্ব|দীনেশ সুবসিংহে রাবণহাতার নতুন সংস্করণটি দেখাচ্ছেন শ্রীলঙ্কার প্রধানমন্ত্রী [[মহিন্দ রাজাপক্ষ|মহিন্দা রাজাপাকসাকে ]] আধুনিক কালে ই বাদ্যযন্ত্রটি শ্রীলঙ্কান সুরকার ও বেহালাবাদক দীনেশ সুবসিংহে দ্বারা পুনর্জাগরিত হয়েছে। তিনি রাবণ নদ ও করুণা নদী সহ তার বেশ কিছু গানে বাদ্যযন্ত্রটি ব্যবহার করেছেন।
ইউরোপীয় পরীক্ষামূলক লোকসঙ্গীত দল হেইলুং তাদের ওফনির এবং ফুথা উভয় অ্যালবামেই রাবণহাতার ব্যবহার করেছে।
ঝিম্পে
ঝিম্পে পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৫৭২৭ জন এবং খানার সংখ্যা ছিল ৯০৮ টি।
দ্য মেইল (মাদ্রাজ)
থাম্ব|250x250পিক্সেল|আন্না সালাইতে দ্য মেইলের অফিস, [[চেন্নাই ওয়েবসাইট - ]] দ্য মেইল, ১৯২৮ সাল পর্যন্ত দ্য মাদ্রাজ মেইল নামে পরিচিত ছিল, এটি ১৮৬৮ থেকে ১৯৮১ সাল পর্যন্ত মাদ্রাজ প্রেসিডেন্সিতে (পরে মাদ্রাজ রাজ্য এবং তারপরে, তামিলনাড়ুতে) প্রকাশিত একটি ইংরেজি ভাষার দৈনিক সান্ধ্যকালীন সংবাদপত্র ছিল। এটি ছিল ভারতের প্রথম সান্ধ্যকালীন সংবাদপত্র যা এখন একটি সংবাদ এবং মিডিয়া ওয়েবসাইট হিসাবে কাজ করছে।
ইতিহাস
১৮৬৮ সালের ১৪ ডিসেম্বর চার্লস লসন এবং হেনরি কর্নিশ নামে দুই সাংবাদিক মাদ্রাজ মেইল শুরু করেছিলেন।
আল-সারী মসজিদ
আল-সারী মসজিদ ( جامع السراي   ), যা হাসান পাশা মসজিদ বা আল-নসর লি-দীন আল্লাহ মসজিদ নামেও পরিচিত, এটি একটি ঐতিহাসিক সুন্নি ইসলামী মসজিদ যা  ইরাকের দক্ষিণ আল-রুসফায় বাগদাদে অবস্থিত। মসজিদটি প্রথমে ১২৯৩ খ্রিস্টাব্দে ৩৪ তম আব্বাসিদ খলিফা আল-নাসির  স্থাপন করেছিলেন।
প্রধান নির্বাহী কর্মকর্তা
প্রধান নির্বাহী কর্মকর্তা বা সিইও হলেন একটি ব্যবসা প্রতিষ্ঠানের সর্বোচ্চ প্রশাসনিক পদের অধিকারী কর্মকর্তা। প্রতিষ্ঠানের ব্যবস্থাপনা ও প্রশাসনের সমস্ত কার্যকলাপ প্রধান নির্বাহীর নেতৃত্বে পরিচালিত হয়। একজন প্রধান নির্বাহী কর্মকর্তা সাধারণত পরিচালনা পর্ষদ কর্তৃক নিয়োগপ্রাপ্ত হন এবং সকল কাজের জন্য পরিচালনা পর্ষদের কাছেই দায়বদ্ধ থাকেন। সাধারণত ব্রিটিশ ইংরেজিতে সিইও আদ্যক্ষরাটির পরিবর্তে এমডি (ম্যানেজিং ডিরেক্টর) ব্যবহার করা হয় যার বাংলা পরিভাষা হল ব্যবস্থাপনা পরিচালক।
দায়িত্ব
সাধারণত একজন প্রধান নির্বাহী কর্মকর্তা কিংবা ব্যবস্থাপনা পরিচালকের দায়িত্ব কি হবে তা পরিচালনা পর্ষদ অথবা তৎসম কোন কর্তৃপক্ষ নির্ধারন করে থাকে। তবে প্রতিষ্ঠানের কর্মকান্ডের প্রকারভেদ ও আয়তন অনুযায়ী প্রধান নির্বাহীর দায়িত্ব সীমিত থেকে ব্যাপক পরিসরের হতে পারে।
সিইও হিসেবে একজন ব্যক্তির প্রধান দায়িত্ব হল প্রতিষ্ঠানকে নেতৃত্ব প্রদান করা, সিদ্ধান্ত গ্রহণ করা, দিক নির্দেশনা দেওয়া এবং সমগ্র কর্মকাণ্ডের ব্যবস্থাপনা করা। তিনি প্রতিষ্ঠানের মালিক, কর্মী ও অন্যান্য নির্ভরশীল ব্যক্তিদের মধ্যে একটি যোগসূত্র হিসেবে কাজ করেন। এছাড়া প্রতিষ্ঠানের জন্য দীর্ঘমেয়াদী পরিকল্পনা গ্রহণ, পরিকল্পনা প্রণয়ন, উচ্চ পর্যায়ের সিদ্ধান্ত গ্রহণ ও বিভিন্ন কাজে পরিচালনা পর্ষদকে উপদেশ দিয়ে থাকেন।
পেশার বৈশিষ্ট্য
মার্কিন বিশ্ববিদ্যালয় ম্যাসাচুসেট্‌স ইনস্টিটিউট অফ টেকনোলজির গবেষক ক্যারোলা ফ্রিডম্যানের মতে ১৯৩৬ সালের পর থেকে ২০০০ সালের শেষ পর্যন্ত ব্যবসায় প্রশাসনের স্নাতকোত্তর (এমবিএ গ্রাজুয়েট) উপাধিধারীদের প্রধান নির্বাহী কর্মকর্তা পদে নিয়োগ পাবার প্রবণতা বেড়ে গেছে। ১৯৬০-এর দশকে যেখানে মাত্র ১০% প্রধান নির্বাহী ব্যবসায় প্রশাসনে স্নাতকোত্তর উপাধিধারী ছিলেন, সেখানে ২০শ শতকের শেষের দিকে এসে প্রায় ৫০% প্রধান নির্বাহীই উক্ত উপাধির অধিকারী। প্রথম দিকে এই পদে আসীন ব্যক্তিরা সাধারণত কোন কারিগরি দিক দিয়ে বিশেষজ্ঞ কিংবা বিজ্ঞান, প্রযুক্তি কিংবা প্রকৌশল বিষয়ের উচ্চশিক্ষায়তনিক উপাধিধারী ছিলেন।
শিম্পাঞ্জী
শিম্পাঞ্জী প্রাইমেট বর্গের (Great Apes) এক প্রকার স্তন্যপায়ী প্রাণী। Pan গোত্রের দুই প্রজাতির প্রাণীকে সাধারণ ভাবে শিম্পাঞ্জী বলে ডাকা হয়।শিম্পাঞ্জি (প্যান ট্রোগলোডিটস), সাধারণ শিম্পাঞ্জি, শক্তিশালী শিম্পাঞ্জি বা সোজা চিম্প নামেও পরিচিত, এটি গ্রীকীয় আফ্রিকার বন এবং সান্নাহর এক বৃহত প্রজাতি এটির চারটি নিশ্চিত উপ-প্রজাতি এবং একটি পঞ্চম প্রস্তাবিত উপ-প্রজাতি রয়েছে। শিম্পাঞ্জি এবং ঘনিষ্ঠভাবে সম্পর্কিত বনোবো (কখনও কখনও "পিগমি শিম্পাঞ্জি" নামে পরিচিত) পান জেনাসে শ্রেণিবদ্ধ করা হয়। জীবাশ্ম এবং ডিএনএ সিকোয়েন্সিংয়ের প্রমাণ থেকে প্রমাণিত হয় যে প্যান মানব বংশের এক বোন ট্যাক্সন এবং মানুষের নিকটতম জীবিত আত্মীয়।
শিম্পাঞ্জিটি মোটা কালো চুলের আচ্ছাদিত, তবে খালি মুখ, আঙ্গুলগুলি, পায়ের আঙ্গুলগুলি, হাতের তালু এবং পায়ের তল রয়েছে। এটি পুরুষদের জন্য 40-70 কেজি (88–154 পাউন্ড) ও স্ত্রীদের জন্য 27-50 কেজি (60-110 পাউন্ড) ও 150 সেন্টিমিটার (4 ফুট 11 ইঞ্চি) দাঁড়িয়ে থাকা, বনোবোর চেয়ে বৃহত্তর এবং শক্তিশালী। এর গর্ভকালীন সময় আট মাস। শিশুটি প্রায় তিন বছর বয়সে দুধ ছাড়ানো হয়, তবে সাধারণত বেশ কয়েক বছর ধরে তার মায়ের সাথে ঘনিষ্ঠ সম্পর্ক বজায় থাকে। শিম্পাঞ্জি এমন গ্রুপে বাস করে যেগুলির আকার 15 থেকে 150 সদস্যের মধ্যে থাকে, যদিও ব্যক্তিরা দিনের বেলা অনেক ছোট গ্রুপে ভ্রমণ এবং চারণ করে। প্রজাতিগুলি কঠোর পুরুষ-অধ্যুষিত শ্রেণিবিন্যাসে বাস করে, যেখানে সহিংসতার প্রয়োজন ছাড়াই সাধারণত বিরোধ নিষ্পত্তি হয়। প্রায় সমস্ত শিম্পাঞ্জি জনগোষ্ঠী সরঞ্জাম ব্যবহার করে, লাঠি, পাথর, ঘাস এবং পাতাগুলি ব্যবহার করে এবং মধু, দধি, পিঁপড়, বাদাম এবং জল শিকার এবং অর্জনের জন্য ব্যবহার করে রেকর্ড করা হয়েছে। প্রজাতিগুলিতে ছোট স্তন্যপায়ী প্রাণীদের বর্শার জন্য তীক্ষ্ণ কাঠি তৈরির সন্ধানও পাওয়া গেছে।
শিম্পাঞ্জি বিপন্ন প্রজাতি হিসাবে আইইউসিএন রেড তালিকায় তালিকাভুক্ত হয়েছে। 170,000 থেকে 300,000 ব্যক্তির মধ্যে এর পরিসীমা জুড়ে অনুমান করা হয়। শিম্পাঞ্জির সবচেয়ে বড় হুমকি হ'ল আবাস হ্রাস, শিকার হওয়া এবং রোগ। শিম্পাঞ্জিরা পাশ্চাত্য জনপ্রিয় সংস্কৃতিতে স্টিরিওটাইপযুক্ত ক্লাউন-ফিগার হিসাবে উপস্থিত হয় এবং শিম্পাঞ্জির চা পার্টিগুলি, সার্কাসের ক্রিয়াকলাপ এবং স্টেজ শোয়ের মতো বিনোদন দেয়। তাদের কখনও কখনও পোষা প্রাণী হিসাবে রাখা হয়, যদিও তাদের শক্তি এবং আগ্রাসন তাদের এই ভূমিকাতে বিপজ্জনক করে তোলে। কিছু শতকে গবেষণার জন্য বিশেষত আমেরিকাতে গবেষণাগারে রাখা হয়েছে। শিম্পাঞ্জিদের আমেরিকান সাইন ল্যাঙ্গুয়েজের মতো ভাষা শেখানোর জন্য অনেক চেষ্টা করা হয়েছে, সীমিত সাফল্যের সাথে।
বাংলাদেশ কম্পিউটার কাউন্সিল
বাংলাদেশ কম্পিউটার কাউন্সিল বাংলাদেশের কম্পিউটার ও তথ্য প্রযুক্তি বিষয়ক নিয়ন্ত্রক সংস্থা। এটি বাংলাদেশের তথ্য ও যোগাযোগ প্রযুক্তি বিভাগের অধীনস্থ একটি সংবিধিবদ্ধ স্বায়ত্বশাসিত সংস্থা। বাংলাদেশের কম্পিউটার ও তথ্য প্রযুক্তি খাতের কার্যকর এবং পদ্ধতিগত বৃদ্ধি নিশ্চিতকরণে নীতি প্রণয়ন বিসিসির প্রধান কাজ।
ইতিহাস
১৯৮৩ সালে বাংলাদেশ সরকার জাতীয় কম্পিউটার কমিটি প্রতিষ্ঠিত করে। ১৯৮৮ সালে একে জাতীয় কম্পিউটার বোর্ড নামকরণ করা হয়। ১৯৮৯ সালে বাংলাদেশ কম্পিউটার কাউন্সিল অধ্যাদেশ প্রণয়ন করা হয়। ১৯৯০ সালে জাতীয় সংসদের "১৯৯০ সালের ৯নং আইন" বলে জাতীয় কম্পিউটার বোর্ডকে ‘‘বাংলাদেশ কম্পিউটার কাউন্সিল” নামে রূপান্তর করে একটি সংবিধিবদ্ধ সংস্থা হিসেবে প্রতিষ্ঠা করা হয়, যা রাষ্ট্রপতির সচিবালয়ের অধীন পরিচালিত হতে থাকে। ১৯৯১ সালে বাংলাদেশ কম্পিউটার কাউন্সিলকে তৎকালীন বিজ্ঞান ও প্রযুক্তি মন্ত্রণালয় (পরবর্তীকালে বিজ্ঞান এবং তথ্য ও যোগাযোগ প্রযুক্তি মন্ত্রণালয়)-এর অধীনে আনা হয়।
২০১৬ সালে বাংলায় কম্পিউটার প্রোগ্রামিং শেখানোর জন্য বিসিসি eshikkha.net চালু করে। ফাইবার অপটিক তারের মাধ্যমে ২,৬০০ ইউনিয়ন পরিষদকে ইন্টারনেটের সাথে সংযুক্ত করতে, ২০১৭ সালের ফেব্রুয়ারিতে বাংলাদেশ সরকার বিসিসিকে ১,২২৭ কোটি টাকার একটি চুক্তি প্রদান করে।
কার্যক্রম
বিসিসি গঠনের প্রধান উদ্দেশ্য হচ্ছে তথ্য প্রযুক্তি খাতের কার্যকরী ব্যবহার ও সম্প্রসারণ নিশ্চিত করার জন্য। সেই লক্ষ্যে বিসিসি শুরু থেকেই বিভিন্ন নীতিমালা তৈরি ও এর প্রয়োগ করে।
২. আইটি - বিষয়ক প্রশিক্ষণ কোর্স কম্পিউটার সম্পর্কিত প্রশিক্ষণের মাধ্যমে তথ্য প্রযুক্তি বিষয়ে দক্ষ জনশক্তি তৈরিতে গুরুত্বপূর্ণ ভূমিকা পালন করে। বিসিসির কাজের মধ্যে প্রশিক্ষণ অন্যতম। বিসিসি প্রশিক্ষকদের প্রশিক্ষণ দিয়ে থাকে। এছাড়া, বিভিন্ন সংস্থার কর্মকর্তাদের প্রশিক্ষণ দিয়ে থাকে।
কংক্রিট
সিমেন্ট, বালি, খোয়া (ইটের টুকরো), পাথরের টুকরো পানির সঙ্গে মিশিয়ে যে নির্মাণসামগ্রী বা মিশ্রণ (মশলা) তৈরি করা হয়, তাকে ঢেলে চাপ দিয়ে নির্দিষ্ট আকার দেয়া হয়। শুকানোর পর একেই কংক্রিট বলে।
সাধারণ কংক্রিটের চাপ (টান) ও ঘাতসহতা ক্ষমতা কম। তাই মধ্যখানে লোহা বা ইস্পাতের রড রেখে তার চারিদিকে কংক্রিট জমালে তা অত্যন্ত শক্ত এবং চাপ ও ঘাতসহ হয়। এ ধরনের কংক্রিটকে বলে রি-ইনফোর্সড (re-inforced) কংক্রিট অথবা রি-ইনফোর্সড সিমেণ্ট কংক্রিট, সংক্ষেপে আর সি সি (RCC)। কংক্রিট এর মধ্যে বাতাসের পরিমাণ যত কম, অর্থাৎ ঘনত্ব যত বেশি হয় এবং পানি ও সিমেন্টের অনুপাত যত কম হয় কংক্রিট তত বেশি শক্ত হয়। তবে এ অনুপাত ০.২ এর কম হলে সিমেন্টের হাইড্রেশন বিক্রিয়ার জন্য প্রয়োজনীয় পানির স্বল্পতা থাকায় এ কংক্রিটের শক্তিমত্তা কম হয়।
thumb|রোমান সাম্রাজ্যে কংক্রিটের তৈরি একটি প্রাচীন মন্দির । thumb|বসটন সিটি হল : কংক্রিটের তৈরি একটি আধুনিক স্থাপত্য
ইতিহাস
অনেক প্রাচীন সভ্যতায় কংক্রিট ব্যবহার করা হয়েছে। মিসরের পিরামিড নিয়ে এক গবেষণায় বলা হয়, পিরামিড তৈরিতে কংক্রিট এর ব্যবহার হয়ে থাকতে পারে। রোমক সাম্রাজ্যে চূনা(quicklime) পোজ্জলানা(pozzolana) এবং পামিস(pumice) দিয়ে রোমক কংক্রিট তৈরি করা হত যা দিয়ে অনেক রোমক স্থাপত্যশিল্পে ব্যবহার করা হয়েছে। কিন্তু বলা হয় রোমকরা কংক্রিট তৈরি করে নি।.
thumb|হাড্রিয়ানের মন্দির : রোমান কংক্রিটের তৈরি স্থাপত্যের একটি উদাহরণ
উপাদান
কংক্রিটের প্রধান উপাদান হল সিমেন্ট, পাথর, বালি এবং পানি। বিভিন্ন কাজের ব্যবহার উপযোগী করতে এর সাথে রাসায়নিক মিশ্রণ ব্যবহার করা হয়।
সিমেন্ট
দৈনন্দিন কাজে সাধারণত পোর্টল্যান্ড সিমেন্ট ব্যবহার করা হয়। এটি কংক্রিট, মর্টার এবং প্ল্যাস্টারের মৌলিক উপাদান। বাংলাদেশে অর্ডিনারি পোর্টল্যান্ড সিমেন্ট (CEM I) এবং পোর্টল্যান্ড কমপোসিট সিমেন্ট (CEM II) তৈরী হয়। এর প্রধান উপাদান হল: ক্যালসিয়াম সিলিকেট (C2S, C3S), ট্রাইক্যালসিয়াম অ্যালুমিনেট (C3A) and ক্যালসিয়াম অ্যালুমিনোফেরেট (C4AF) এবং জিপসাম
রাসায়নিক মিশ্রণ
রাসায়নিক মিশ্রণ সাধারণত পাউডার অথবা তরল অবস্থায় থাকে। চাহিদামত কংক্রিট তৈরি করার জন্য ইহা কংক্রিটের সাথে যোগ করা হয়। সাধারণত সিমেন্টের ওজনের ৫% এর নিচে এর ব্যবহার হয়। মিশ্রণ অনেক রকম হতে পারে, যেমন:
প্রস্তুত প্রণালী
বেশি পরিমাণের কংক্রিট সাধারণত ব্যাচিং প্ল্যান্টে করা হয়ে থাকে। অল্প পরিমাণের কংক্রিট হাতে অথবা সাধারণ মিশ্রণ যন্ত্রে (মিক্সার মেশিনে) তৈরি করা সম্ভব। ব্যাচিং প্ল্যান্টে সাধারণত বাণিজ্যিক ভিত্তিতে কংক্রিট তৈরি করা হয়। এক্ষেত্রে ঘণ্টায় ১০০ ঘনমিটার পর্যন্ত কংক্রিট তৈরি করা যায়।
ডিজাইন
ব্যবহার এবং কংক্রিটের শক্তিমত্তার উপর নির্ভর করে কংক্রিটের মিক্স ডিজাইন করা হয়। বাংলাদেশে সাধারণত ACI-211 অনুসরণ করে কংক্রিটের মিক্স ডিজাইন করা হয়।
ওয়ার্কিবিলিটি
ওয়ার্কিবিলিটি (Workability) হল ফ্রেশ (মাত্র তৈরী করা) কংক্রিটের একটি গুরুত্বপূর্ণ ধর্ম, যা দ্বারা পরিমাপ করা হয় এর কর্মযোগ্যতা। সাধারণত slump test এর মাধ্যমে কংক্রিটের ওয়ার্কিবিলিটি মাপা হয়। slump cone এর উচ্চতা ১২ ইঞ্চি, নিচের দিকের ব্যাস ৮ ইঞ্চি এবং উপরের দিকের ব্যাস ৪ ইঞ্চি। এটি কংক্রিট দ্বারা ভর্তি করে কোণটি উঠিয়ে ফেলা হয়, তারপর কংক্রিটের উচ্চতা ১২ ইঞ্চি থেকে কতটুকু কমল সেটি মাপা হয়। এ পরিমাপ সাধারণত ইঞ্চি, সেন্টিমিটার বা মিলিমিটারে প্রকাশ করা হয়। এ পরিমাণটি slump value নামে পরিচিত।
স্ট্রেন্থ টেস্ট
সাধারণত সিলিন্ডার বা ঘনক আকৃতির নমুনা নিয়ে ইউনিভারসাল টেস্টিং মেশিনে কংক্রিটের শক্তিমত্তা বের করা হয়। সিলিন্ডারের উচ্চতা ব্যাসের দ্বিগুন হয়। নমুনা হিসেবে ঘনক ব্যবহার করলে স্ট্রেন্থ একই উপাদানের সিলিন্ড্রিক্যাল নমুনা হতে বেশি দেখায়। এর কারণ হল দৈর্ঘ্য বরাবর দৈর্ঘ্য সংকোচনের কারণে প্রস্থ হ্রাস পায়। প্রস্থ বরাবর ইউসিসি মেশিনের সাথে তুলনামূলক বেশি ঘর্ষণের ফলে ঘনকে শক্তি বেশি দেখায়। বাংলাদেশে সাধারণত ASTM C39 অনুসারে ৪ ইঞ্চি ব্যাস এবং ৮ ইঞ্চি উচ্চতার সিলিন্ডার ব্যবহার করা হয়।
কিউরিং
কিউরিং বলতে বোঝায় কংক্রিটকে পানি দিয়ে ভিজিয়ে রাখা। কংক্রিটের শক্তিমত্তা নির্ভর করে এর উপাদান সিমেন্টের সাথে পানির হাইড্রেশন বিক্রিয়ার উপর। তাই সাধারণভাবে কিউরিং ভাল হলে কংক্রিটের শক্তি বেশি হয়।
বৈশিষ্ট্য
কংক্রিট সাধারণত compressive strength নিতে পারে কিন্তু tensile strength নিতে পারে না। tensile strength নেয়ার জন্য সাধারণত লোহা বা ইস্পাতের রিইনফোর্সমেন্ট রড দেয়া হয়। এ রড এবং কংক্রিট একত্রে সাধারণভাবে আরসিসি (reinforced cement concrete, RCC) নামে পরিচিত। এছাড়া কংক্রিটকে আগের থেকে compressive শক্তি প্রয়োগ করলে এটি কিছুটা Tensile Force নিতে পারে। এ ধরনের কংক্রিট প্রিস্ট্রেসড কংক্রিট নামে পরিচিত। ঢালাইয়ের আগে এবং পরে দুভাবেই প্রিস্ট্রেস দেয়া সম্ভব।
ব্যবহার
কংক্রিট নির্মাণকাজের একটি গুরুত্বপূর্ণ উপাদান। পাকা বাড়ি, দালান-কোঠা, পুল-কালভার্ট, এমনকী সড়ক নির্মাণে কংক্রিট অপরিহার্য। সম্প্রতি বিভিন্ন ধরনের মূর্তি, ম্যুরাল ও ভাস্কর্য নির্মাণেও কংক্রিট ব্যবহৃত হচ্ছে। এসফল্টের রাস্তার চেয়ে কংক্রিটের রাস্তার এককালীন নির্মাণ ব্যয় বেশি হলেও সাধারণত এটি তুলনামুলক বেশি টেকসই হওয়ায় গড়পড়তা খরচ কম। তাছাড়া উচ্চ গতির রাস্তা তৈরির জন্য কংক্রিট ব্যবহার করা হয়। স্টিল কাঠামোর চেয়ে কংক্রিটের কাঠামো তুলনামূলক বেশি অগ্নিসহ। তবে ভূমিকম্পে tensile লোড আসে বলে রিইনফোর্সমেন্ট না থাকলে শুধু কংক্রিট ভেঙে পড়ার আশঙ্কা অনেক বেশি।
হিট উইকেট
হিট উইকেট হ'ল ক্রিকেট খেলায় অনুসৃত এমন একটি পদ্ধতি যার প্রয়োগে কোনও খেলোয়াড়কে খেলা থেকে অপসৃত করা হয়। ব্যাটসম্যানকে অপসৃত বা আউট করার এই পদ্ধতিটি ক্রিকেটের আইন এর ৩৫ নম্বর আইন দ্বারা পরিচালিত হয়। যদি বোলার তাঁর ডেলিভারি স্ট্রাইডে প্রবেশ করেন এবং বলটি খেলা চলাকালীন অবস্থায় থাকে তখন স্ট্রাইকার ব্যাটসম্যানের ব্যাট বা তাঁর শরীরের স্পর্শে তাঁর উইকেটটি যদি পড়ে যায় তখন তাঁকে "হিট উইকেট" আউট দেওয়া হয়। বল করার সময়কালে স্ট্রাইকার তা মোকাবিলার জন্য প্রস্তুতি নেওয়ার সময় বা সেই ডেলিভারিটি খেলার পরে তাঁর প্রথম রানের জন্য যাত্রা শুরু করার সময় এমন ঘটতে পারে। সহজ কথায় স্ট্রাইকিং ব্যাটসম্যান যদি বল মারার সময় বা কোনও রান নেওয়ার চেষ্টা করার সময় তাঁর ঠেলায় স্টাম্পের বেল পড়ে গেলে বা স্টাম্প উপড়ে গেলে তিনি হিট উইকেট আউট হন।
ব্যাটসম্যানকে ফেরৎ পাঠানোর জন্য এই ষষ্ঠ পদ্ধতিটি বাদেও খুব সাধারণ উপায়গুলি হল ক্যাচ ধরা, বোল্ড করা, লেগ বিফোর উইকেট, রান আউট এবং স্টাম্পড। এই পদ্ধতিটি তুলনায় উল্লেখযোগ্যভাবে বিরল। এই পাঁচটি প্রচলিত পদ্ধতি ছাড়াও ব্যাটসম্যানকে আউট করার আরও চারটি উপায় আছে (টাইম আউট, অবসট্রাকটিং দ্য ফিল্ড, রিটায়ার আউট এবং হিট দ্য বল টোয়াইস) যেগুলি অত্যন্ত বিরল।
উইকেট প্রাপ্তির কৃতিত্ব বোলারের প্রাপ্য হলেও এই ক্ষেত্রটিতে বোলারের সক্রিয়তার সন্ধান পাওয়া যাবে না। যদি বোলার কর্তৃক বলটি ডেলিভারী না করা হয় বা যদি নো-বল হয় তবে কোনও ব্যাটসম্যানকে "হিট উইকেট" আউট দেওয়া যায় না।
টেস্ট ক্রিকেট এ মোট ১৫৯ ব্যাটসম্যান হিট উইকেটে আউট হয়েছেন, একদিনের আন্তর্জাতিক এ ৭০ জন ব্যাটসম্যান এবং টুয়েন্টি২০ আন্তর্জাতিক এ ১৪ জন। মহিলাদের টেস্ট ক্রিকেটে হিট উইকেটে ১২ জন খেলোয়াড়, এক দিবসীয় তে সাত জন, এবং টুয়েন্টি২০ আন্তর্জাতিক ম্যাচে পাঁচ জন খেলোয়াড় হিট উইকেট হয়েছেন।
উল্লেখযোগ্য প্রয়োগ
ব্যাটসম্যানকে ফেরৎ পাঠানোর এই পদ্ধতির বিরলতার কারণে আন্তর্জাতিক ক্রিকেটে অনেকগুলি ঘটনা উল্লেখযোগ্য হয়ে রয়েছে।
ভাষ্যকারের দুর্বলতা
১৯৯১ সালের ৯ আগস্টে ওভাল এ ইংল্যান্ড এবং ওয়েস্ট ইন্ডিজ এর মধ্যে একটি ম্যাচ চলাকালে ইয়ান বোথাম বোলার কার্টলি অ্যামব্রোস কে হুক করার চেষ্টা করেন এবং তাঁর স্টাম্পের উপর পড়ে যান। ফলে তিনি "হিট উইকেট" হয়ে যান। দিনের পরে বিবিসি রেডিওর "টেস্ট ম্যাচ স্পেশাল" এর "ব্রায়ান জনস্টন" স্কোরকার্ডের বিবরণ স্বাভাবিকভাবে পড়ছিলেন। তিনি যখন বোথামের হিট উইকেট প্রসঙ্গে আসেন তখন তাঁর সহভাষ্যকার জোনাথন অ্যাগ্নিউ মন্তব্য করেন যে বোথাম 'যথেষ্টভাবে তাঁর পা সরিয়ে নেন নি'। দ্ব্যর্থক এই কথাটির অর্থ হ'ল তিনি স্টাম্পের চেয়ে পা আরও উঁচু করে স্টাম্পে আঘাত করা এড়াতে সক্ষম হন নি এবং লিঙ্গের উল্লেখও করেছিলেন। জনস্টন আরও মন্তব্য করতে না পেরে আস্তে আস্তে হাসতে শুরু করেন এবং প্রায় এক মিনিট ধরে সম্প্রচার কেবল মুখ চেপে হাসিতেই সীমাবদ্ধ ছিল।
ভাঙা ব্যাট
হেডিংলিতে ১৯২১ অ্যাশেজ সিরিজে তৃতীয় টেস্টের প্রথম ইনিংসে অ্যান্ডি ডুকাট ইংল্যান্ডের হয়ে তাঁর একমাত্র টেস্ট খেলছিলেন। তিনি অস্ট্রেলিয়ার টেড ম্যাকডোনাল্ড এর করা একটি দ্রুত বলকে প্রতিহত করতে গেলেন। ডুকাটের ব্যাট ভেঙে গিয়ে একটি স্প্লিন্টার পিছনে উড়ে এসে বেল ফেলে দেয়। বলটি গিয়ে স্লিপ ফিল্ডারের হাতে জমা পড়ে। ডুকাটকে "কট" আউট দেওয়া হয়। যদিও মনে হয় যে তাঁকে "হিট উইকেট" আউটও দেওয়া যেতে পারত।
পরে ১৯২১ সালেই অস্ট্রেলিয়া এবং দক্ষিণ আফ্রিকার মধ্যে জোহানেসবার্গ এর ওল্ড ওয়ান্ডারারার্স এ দ্বিতীয় টেস্টে ম্যাকডোনাল্ড বিলি জাল্ক কে একইভাবে ফেরৎ পাঠিয়ে ছিলেন। ব্যাটসম্যানের ব্যাটের টুকরোগুলি বেল ফেলে দেয় এবং জাল্ককে "হিট উইকেট" আউট দেওয়া হয়।
এই ঘটনার পরে এমসিসি স্পষ্ট করে দেয় যে ব্যাটসম্যানকে "হিট উইকেট" দেওয়ার জন্য পুরো ব্যাট দিয়ে উইকেট ভাঙতে হবে। যাইহোক ২০১০ সালের ১ অক্টোবর কার্যকরভাবে এই আইনটির পরিবর্তন করা হয়। তাতে বলা হয় যদি স্প্লিন্টার বা ব্যাটের কিছু অংশ উইকেট ভেঙে দেয় তবে ব্যাটসম্যানকে "হিট উইকেট" দেওয়া যাবে।
উড়ন্ত গ্লাভস
১৯৫৩ সালে ডার্বিশায়ার এর বিরুদ্ধে সারের হয়ে খেলছিলেন অ্যালান রেভিল। অ্যালেক বেডসার এর একটি লিফটিং ডেলিভারিতে তিনি হাতে আঘাত পান। রেভিল ব্যথায় হাত নাড়তে গেলে তাঁর গ্লাভস উড়ে গিয়ে স্টাম্পে আঘাত করে এবং একটি বেল পড়ে যায়। আম্পায়ার বিবেচনা করেন যে রেভিল তখনও "বল খেলছেন" এবং তিনি তাঁকে "হিট উইকেট" আউট দেন।
সঞ্জনা সংঘী
সঞ্জনা সংঘী (জন্ম: ২ সেপ্টেম্বর ১৯৯৬) হলেন একজন ভারতীয় অভিনেত্রী এবং মডেল যিনি হিন্দি ভাষার ছবিতে কাজ করেন।
সংঘী ২০১১ সালে হিন্দি মিডিয়াম এবং ফুক্রে রিটার্নস ছবিতে অভিনয়ের আগে ২০১১ সালে রকস্টারে শিশু শিল্পী হিসাবে তার কেরিয়ার শুরু করেছিলেন। মুকেশ ছাবরার ২০২০ সালে ‘ দিল বেচারা ’ ছবিতে সুশান্ত সিং রাজপুতের বিপরীতে তিনি প্রথম প্রধান চরিত্রে অভিনয় করেন।
জীবনের প্রথমার্ধ
সানজানা সংঘী ১৯৯৬ সালের ২ সেপ্টেম্বর ব্যবসায়ী সন্দীপ সংঘী এবং গৃহিনী শাগুনের ঘরে জন্মগ্রহণ করেছিলেন। সুমার নামে তার এক ভাই আছে। তিনি দিল্লির মডার্ন স্কুলে পড়াশোনা করেন এবং ২০১৭  সালে দিল্লির লেডি শ্রী রাম কলেজ থেকে সাংবাদিকতা এবং গণযোগাযোগে স্নাতক শেষ করেন।
আইয়ুব খান
মোহাম্মাদ আইয়ুব খান (১৪ই মে ১৯০৭ - ১৯শে এপ্রিল ১৯৭৪) পাকিস্তান সেনাবাহিনীর একজন ঊর্ধ্বতন অধিকারিক ছিলেন। ১৯৫৮ সালে পাকিস্তানের শাসনভার নিজের হাতে তুলে নেওয়ার পর থেকে আইয়ুব প্রতিবেশী দেশ ভারতের সঙ্গে বৈরীপূর্ণ সম্পর্ক গড়ে তুলেছিলেন। ১৯৫৮ সালের ৭ই অক্টোবর রাষ্ট্রপতি ইস্কান্দার মির্জা সমগ্র পাকিস্তানে সামরিক আইন জারি করেন এবং সেনাবাহিনীর তৎকালীন সর্বাধিনায়ক জেনারেল আইয়ুব খানকে প্রধান সামরিক আইন প্রশাসকের পদে নিযুক্ত করেন তিনি; ২৭শে অক্টোবর ইস্কান্দার মির্জাকে রাষ্ট্রপতির পদ থেকে ইস্তফা দিতে বাধ্য করে নিজে রাষ্ট্রপতির পদে আসীন হন। ১৯৬৯ সালে পূর্ব পাকিস্তানের গণঅভ্যুত্থানের মুখে আইয়ুব তার ১১ বছরের রাষ্ট্রপতিত্বের অবসান ঘটান পদটি থেকে পদত্যাগ করে।
আইয়ুব খানের জন্ম হয়েছিলো ব্রিটিশ ভারতের উত্তর-পশ্চিম সীমান্ত প্রদেশের হরিপুর জেলায়। ১৯২৬ সালে তরুণ আইয়ুব ব্রিটিশ সেনাবাহিনীর কর্মকর্তা গড়ার কারিগর 'রয়েল মিলিটারি কলেজ' তে অধ্যায়ন করার সুযোগ পেয়ে যান যেটি ইংল্যান্ডের বার্কশায়ারের স্যান্ডহার্স্টে অবস্থিত ছিলো। ১৯২৮ সালে ব্রিটিশ ভারতীয় সেনাবাহিনীতে আইয়ুব দ্বিতীয় লেফটেন্যান্ট হিসেবে কমিশনপ্রাপ্ত হয়েছিলেন; দ্বিতীয় বিশ্বযুদ্ধের সময় আইয়ুব কর্নেল ছিলেন, ১৯৪৭ সালে পাকিস্তান রাষ্ট্রের জন্ম হলে আইয়ুব নবগঠিত পাকিস্তান সেনাবাহিনীতে যোগ দিয়েছিলেন ব্রিগেডিয়ার হিসেবে, তার সার্ভিস নম্বর ছিলো পিএ-১০। স্বাধীন পাকিস্তানে আইয়ুব প্রথমে পূর্ব পাকিস্তানে নিয়োগ পেয়েছিলেন ১৪তম পদাতিক ডিভিশনের অধিনায়ক হিসেবে, এরপর খুব দ্রুত উপরে ওঠেন তিনি; ১৯৫১ সালে পাকিস্তান সেনাবাহিনীর সর্বাধিনায়কের মর্যাদায় অধিষ্ঠিত হন আইয়ুব। ১৯৫৩ সাল থেকে ১৯৫৮ সাল পর্যন্ত তিনি দেশটির প্রতিরক্ষামন্ত্রী এবং স্বরাষ্ট্রমন্ত্রী হিসেবে দায়িত্ব পালন করেন; আইয়ুব এক্ষেত্রে প্রধানমন্ত্রী ফিরোজ খান নুন প্রশাসনের বিরুদ্ধে ইস্কান্দার মির্জার জারি করা সামরিক আইনের পক্ষে ছিলেন। ইস্কান্দার মির্জাই মূলত আইয়ুব খানের ভবিষ্যৎ রাষ্ট্রপতিত্ব নিশ্চিত করেছিলেন।
আইয়ুব দেশের সরকার প্রধানের দায়িত্ব নেওয়ার পর সেনাবাহিনীর সর্বাধিনায়কের পদে জেনারেল মুহাম্মদ মুসা খানকে নিযুক্ত করেছিলেন। আইয়ুব মার্কিন যুক্তরাষ্ট্রের সঙ্গে বন্ধুত্বপূর্ণ সম্পর্ক আরো জোরদার করা সহ প্রতিবেশী দেশ ভারতের সঙ্গে যুদ্ধ করার জন্য পাকিস্তান সামরিক বাহিনীর আধুনিকায়নে মনোযোগ দিয়েছিলেন। আইয়ুব তৎকালীন সোভিয়েত ইউনিয়নের ঘোর বিরোধী ছিলেন। তিনি পেশোয়ারে যুক্তরাষ্ট্রের সহায়তায় একটি বিমান ঘাঁটি গড়ে তুলেছিলেন যেখানে যুক্তরাষ্ট্র বিমান বাহিনীর বৈমানিকেরা বিমান চালাতো এবং পাকিস্তান বিমান বাহিনীর আধুনিকায়নে তারা অনেক সাহায্য করেছিলো। চীনের সঙ্গেও আইয়ুব সৌহার্দ্যপূর্ণ সম্পর্ক গড়ে তোলেন, ১৯৬২ সালে সোভিয়েত ইউনিয়নের সঙ্গে পাকিস্তানের সম্পর্ক চরম বৈরিতার দিকে যায় যে বছরে ভারত চীনের সঙ্গে রক্তক্ষয়ী এক যুদ্ধে জড়িয়ে পড়েছিলো। ১৯৬৫ সালে আইয়ুব সরকার ভারতের সঙ্গে একটি বড় ধরনের যুদ্ধে জড়িয়ে পড়ার পরিকল্পনা করেছিলো যেটি ঐতিহাসিকভাবে ভারত-পাকিস্তান যুদ্ধ ১৯৬৫ নামে পরিচিতি পেয়ে যায়। যুক্তরাষ্ট্র এবং পুঁজিবাদী অর্থনীতির একজন গোঁড়া সমর্থক আইয়ুব পাকিস্তানেও যুক্তরাষ্ট্রর মত অর্থনৈতিক ব্যবস্থা চালু করার প্রয়াস চালিয়েছিলেন।
১৯৬৫ সালে রাষ্ট্রপতি নির্বাচনে আইয়ুবের প্রতিদ্বন্দ্বী হিসেবে ফাতেমা জিন্নাহ দাঁড়িয়েছিলেন, যদিও আইয়ুব খান পুনরায় রাষ্ট্রপতি নির্বাচিত হন। ১৯৬৭ সালে পশ্চিম পাকিস্তানে (বর্তমানে শুধু পাকিস্তান) জুলফিকার আলী ভুট্টোর নেতৃত্বে এবং পূর্ব পাকিস্তানে (বর্তমানে বাংলাদেশ) শেখ মুজিবুর রহমানের নেতৃত্বে আইয়ুব খানের বিরুদ্ধে অনেক বিক্ষোভ এবং মিছিল হয় এবং ১৯৬৯ সালে পূর্ব পাকিস্তানে এক বড় ধরনের আন্দোলন হয়েছিলো। তার নির্দেশে বহু মানুষকে গ্রেফতারও করা হয়েছিলো। ১৯৭৪ সালে আইয়ুব দীর্ঘ রোগ ভোগের পর মৃত্যুবরণ করেন।
ঐতিহাসিকভাবে আইয়ুব খানের শাসনামল অখণ্ড পাকিস্তানের শেষ এবং সবচেয়ে সফল দশক হিসেবে পরিগণিত হয়; তার শাসনামলে পাকিস্তানে নতুন শিল্প কল-কারখানা নির্মাণ, নতুন সড়ক তৈরি, বিদ্যুৎ উৎপাদন কেন্দ্র নির্মাণ, বিদেশি যানবাহন ক্রয় সহ অনেক প্রাথমিক এবং উচ্চ বিদ্যালয় গড়ে তোলা হয়েছিলো। পূর্ব পাকিস্তানের আহসানুল্লাহ ইঞ্জিনিয়ারিং কলেজকে আইয়ুব সরকার ইস্ট পাকিস্তান ইউনিভার্সিটি অব ইঞ্জিনিয়ারিং এ্যান্ড টেকনোলজি-এ নতুন নামকরণ করে যেটি পরে ১৯৭২ সালে বাংলাদেশ ইউনিভার্সিটি অব ইঞ্জিনিয়ারিং এ্যান্ড টেকনোলজি বা সংক্ষেপে বুয়েট নামে পরিবর্তিত হয়।
পশ্চিমবঙ্গ মহিলা কমিশন
পশ্চিমবঙ্গ মহিলা কমিশন হল পশ্চিমবঙ্গ সরকারের মহিলা ও শিশু উন্নয়ন ও সমাজকল্যাণ বিভাগের একটি নিয়ন্ত্রক বোর্ড। এটি একটি মহিলা কমিশন যা প্রধানত নারী ও শিশু উন্নয়ন এবং সমাজকল্যাণ প্রশাসনের অধীনে নারী উন্নয়নের জন্য দায়ী।
ভীম ভবানী
ভবেন্দ্রমোহন সাহা (১৮৯০ - ১৯২২) বা ভীম ভবানী বা ভীমমূর্তী ছিলেন একজন ভারতীয় কুস্তি গীর ও ভারোত্তলক। তিনি প্রফেসর রামমূর্তী নাইডুর কাছে শরীরচর্চা শিক্ষা করেন এবং তার সাথে ভারত ও দক্ষিণ-পূর্ব এশিয়ার বিভিন্ন স্থানে তার শারীরিক শক্তির পরিচয় দেন। পরে প্রফেসর বসাকের হিপোড্রোম সার্কাসের সাথে এশিয়া যাত্রা করেন ও তার কৃতিত্বের পরিচয় দেন। জাপান সম্রাট (মিকাডো) তার শারীরিক শক্তির পরিচয় পেয়ে তাকে স্বর্ণপদক দান করেন। বুকের উপর হাতী তোলার জন্য তিনি কিংবদন্তিতে পরিণত হন। সমসাময়িক কালে জাতীয়তাবাদী ভাবধারায় শরীরচর্চা ও তজ্জনিত সুস্থ ও বলিষ্ঠ দেহের প্রয়োজনীয়্তা অনুভূত হলে তিনি ভারতীয় জাতীয়তাবাদের প্রতীক হয়ে ওঠেন। কলকাতায় স্বদেশী মেলায় অমৃতলাল বসু তাকে 'ভীম ভবানী' আখ্যা দেন। পশ্চিম ভারতে তিনি 'ভীমমূর্তী' নামে খ্যাত ছিলেন।
প্রথম জীবন
ভবেন্দ্রমোহন সাহা ছিলেন কলকাতার বিডন স্ট্রীটের বর্ধিষ্ণু সাহা পরিবারের সন্তান। তার পিতা উপেন্দ্রমোহন সাহা মতান্তরে উপেন্দ্রনাথ সাহা ছিলেন বলিষ্ঠ পুরুষ। ১৮৯০ সালে ভবেন্দ্রমোহনের জন্ম।  তিনি ছিলেন পিতার নয় পুত্রের মধ্যে পঞ্চম। ভবেন্দ্রমোহন ছোট থেকেই ভবানী বলে পরিচিত ছিলেন।
বাল্যকালে ভবানী সম্ভবতঃ অতীন্দ্রকৃষ্ণ বসুর আখড়াতেই প্রথম ব্যায়াম শিক্ষা শুরু করেন। অতীন্দ্রকৃষ্ণ বসু ওরফে ক্ষুদিবাবু ভবিষ্যতে সিমলা ব্যায়াম সমিতির প্রতিষ্ঠা করেন। শরীরচর্চার পাশাপাশি ক্ষুদিবাবুর কাছেই বিদ্যাশিক্ষাও আরম্ভ করেন। কৈশোরে ভবানী ম্যালেরিয়ার কবলে পড়েন। ১৪-১৫ বছর বয়স অবধি তিনি ম্যালেরিয়ায় ভুগে শীর্ণকায় হয়ে পড়েন। তথনকার দিনের বিখ্যাত ওষুধ ডিঃ গুপ্ত খেয়ে তিনি আরোগ্যলাভ করেন কিন্তু তার শারীরিক দুর্বলতার কোন উন্নতি হয়না। এমন সময়ে একদিন ভবানীর সমবয়সী একটি ছেলে তাকে বেদম প্রহার করে। এই ঘটনার পর ভবানীর মনে নিজের প্রতি ধিক্কার আসে এবং তিনি শক্তি সঞ্চয়ের জন্য মনে মনে সংকল্প করেন। তিনি ক্ষুদিবাবুর কাছে কুস্তি শেখেন এবং অল্প বয়েসেই বহু পালোয়ানকে পরাস্ত করেন। এরপর তিনি উত্তম রূপে কুস্তি শিক্ষা করার জন্য দর্জিপাড়ায় ক্ষেতুবাবুর আখড়ায় ভর্তি হন। সেই সময়ে ক্ষেতুবাবুর আখড়া ছিল ভারতবর্ষে কুস্তির পীঠস্থান। বলা হত ভারতে এমন কোন কুস্তিগীর ছিলেন না যিনি ক্ষেতুবাবুর আখড়ার মাটি গায়ে মাখেননি। উৎসাহ ও উদ্দীপনার সাথে প্রত্যহ ভবানী কুস্তি শিক্ষা করতে থাকেন। চার বছরের অক্লান্ত পরিশ্রমের পর তার স্বাস্থ্যের প্রভূত উন্নতি হয়।
ভবেন্দ্রমোহনের যখন ১৯ বছর বয়স তখন ভারতের প্রসিদ্ধ কুস্তিগীর প্রফেসর রামমূর্তী তার সার্কাসের দল নিয়ে কলকাতায় খেলা দেখাতে আসেন। ভবেন্দ্রমোহন খেলা দেখতে গিয়ে দেখেন সার্কাসের তাঁবুর আশেপাশে তিলধারণের জায়গা নেই। তিনি ইতস্ততঃ ঘুরছেন, এমন সময় প্রফেসর রামমূর্তী স্বয়ং তার সাথে এসে পরিচয় করেন। তিনি ভবেন্দ্রমোহনের দেহ সৌষ্ঠব দেখে মুগ্ধ হন এবং তাকে শিষ্য হিসেবে গ্রহণ করতে চান। ভবেন্দ্রমোহন বাড়িতে কাউকে এ কথা জানান নি। তার পিতা তখন প্রয়াত, তিনি ভেবেছিলেন মাকে সার্কাসে চাকরির কথা বললে মা কখনই রাজি হবেন না। তারপর এক দিন রাতের বেলা বাড়ি থেকে পালিয়ে প্রফেসর রামমূর্তীর সার্কাসের দলে যোগ দিয়ে রেঙ্গুনে পাড়ি দেন।
কর্মজীবন
প্রফেসর রামমূর্তীর সাথে তিনি রেঙ্গুন, সিঙ্গাপুর হয়ে জাভায় পৌঁছন। সেখানে জনৈক ওলন্দাজ কুস্তিগীর প্রফেসর রামমূর্তীর সাথে কুস্তি লড়তে চাইলে, ভবেন্দ্রমোহন তার গুরুকে প্রস্তাব দেন যে আগুন্তুক যেন প্রথমে তার সাথে লড়েন। তাকে পরাজিত করতে পারলে তবেই প্রফেসর রামমূর্তী স্বয়ং লড়বেন। রামমূর্তী তাতে রাজি হন। ভবেন্দ্রমোহন জনৈক ওলন্দাজ ব্যক্তিকে তিন মিনিটের মধ্যে পরাজিত করেন। ভবেন্দ্রমোহন প্রফেসর রামমূর্তীর সার্কাসে বেশি দিন থাকেননি। সেখানে স্বাধীনভাবে খেলা দেখানোর তেমন সুযোগ তিনি পাচ্ছিলেন না। শীঘ্রই তিনি গৃহে প্রত্যাবর্তন করেন এবং কিছু কাল প্রফেসর বোসের সার্কাসে খেলা দেখাতে থাকেন।
তারপর তিনি প্রফেসর কে বসাকের বিশ্ববিখ্যাত হিপোড্রোম সার্কাসে যোগ দেন। সেখানে তিনি স্বাধীনভাবে খেলা দেখাবার সুযোগ পান। তার দৈহিক শক্তির প্রদর্শন দর্শকদের বিস্মিত করে তোলে। তিনি পাঁচ মণ ওজনের বারবেল অনায়াসে ভাঁজতেন। সিমেন্টের পিপের উপর পাঁচ সাত জন লোককে বসিয়ে, সেই পিপে দাঁত দিয়ে কামড়ে শূন্যে তুলে ঘোরাতেন। বুকের উপর ৪০ মণ ওজনের পাথর চাপিয়ে তার উপর ২০-২৫ জন লোকের বসার ব্যবস্থা করতেন। তারা খেয়াল খাম্বাজ গাইত। তিনি লোহার শেকলে আবদ্ধ থেকেও তার মট্‌মট্‌ করে ভেঙে ফেলতেন। তার বুক ও উরুর উপর দিয়ে একসাথে দু'টি গরুর গাড়ি যেতে পারত। প্রতিটিতে ৫০ জন লোক থাকত। তিনি দু'খানা চলন্ত মোটর গাড়ীকে আটকে রাখতে পারতেন।
এরপর ভবেন্দ্রমোহন দেশে ফিরে আসেন এবং ভারতের বিভিন্ন অঞ্চলে তার শারীরিক ক্ষমতার প্রদর্শন করেন। ভরতপুরের মহরাজা তাকে তিনটি মোটর গাড়ি থামাবার আহ্বান জানান এবং ১০০০ টাকা পুরস্কার ঘোষণা করেন। কথা মত তিনটি মোটর গাড়ীতে যথাক্রমে মহরাজা, তার রাজ্যের রেসিডেন্ট ও তার মন্ত্রী চেপে বসলেন। ভবেন্দ্রমোহন গাড়ীগুলোর পেছনে মোটা দড়ি বেঁধে অন্য প্রান্তগুলির দু'টি তার হাতে ও অন্যটি নিজের কোমরে শক্ত করে বাঁধলেন। ভবেন্দ্রমোহন ইঙ্গিত করলেই তারা তিনজন একযোগে গাড়ীর এঞ্জিন চালু করলেন, কিন্তু একটি গাড়ীও এক চুল নড়ল না। আর একবার মুর্শিদাবাদের প্রাক্তন নবাবের হাতীশালে একটি বুনো হাতী আনা হয়, উচ্চতায় নয় ফুট সাত ইঞ্চি। নবাব ভবেন্দ্রমোহনকে হাতীটা বুকের উপর নেওয়ার প্রস্তাব দিলেন। ভবেন্দ্রমোহন প্রফেসর রামমূর্তীর কাছে সার্কাসের পোষ মানানো হাতী বুকে তোলার কৌশল শিখেছিলেন। তার হাতী তোলার একটা বিশেষত্ব ছিল। সাধারণতঃ ভারোত্তলকদের বুকের উপর একটি কাঠের তক্তা নির্মিত সেতু ঢালু করে রাখা রাখত এবং তার উপর দিয়ে হাতী হেঁটে চলে যেত। কিন্তু ভবানীর ক্ষেত্রে হাতীটা তক্তা নির্মিত সেতুর মাঝামাঝি আসলে পুরো এক মিনিট সেখানে অবস্থান করত। ভবেন্দ্রমোহন নবাবের প্রস্তাব গ্রহণ করেন এবং কৃতকার্য হন। বাংলার গভর্নর ভবেন্দ্রমোহনের এই সাফল্যে বিস্ময় প্রকাশ করেছিলেন।
পরে ভবেন্দ্রমোহন প্রফেসর কে বসাকের সার্কাস ছেড়ে দেন। তিনি আগাসীর সার্কাসে সপ্তাহে ১৫০ টাকা বেতনে খেলা দেখাতে শুরু করেন। তারপর কিছু দিন নিজেই একটা ছোট সার্কাসের দল চালিয়েছিলেন। তারপর তিনি মার্কিন যুক্তরাষ্ট্রে খেলা দেখনোর জন্য পাসপোর্টের চেষ্টা করছিলেন। এমন সময় তিনি নিউমোনিয়ায় আক্রান্ত হন। মাত্র ৩৩ বছর বয়সে নিউমোনিয়ায় তার মৃত্যু হয়।
প্রতিদিন সকালে ভবেন্দ্রমোহন ২০০টি বাদামের শরবত ও এক ছটাক গাওয়া ঘি খেতেন। প্রাতঃরাশে তিনি খেতেন দুই সের মাংস। মধ্যাহ্নে থাকত সাধারণ ডাল ভাত খেতেন। অপরাহ্নে খেতেন দুই বা আড়াই টাকার ফল, ৫০টি বাদামের শরবত ও এক সের মাংস। রাতে আধ সের আটার রুটি ও তিন পোয়া মাংস। তিনি অত্যন্ত সহজ সরল জীবনযাপন করতেন। তিনি অকৃতদার ছিলেন। ভবেন্দ্রমোহন তার ছোট ভাইদের শরীরচর্চার প্রশিক্ষক ছিলেন। তার তত্ত্বাবধানে তার ভাইয়েরা অসামান্য শারীরিক বলের অধিকারী হন। তাদের মধ্যে দুর্গাদাস সাহা ক্ষেতুবাবুর আখড়ায় কুস্তি শেখেন।
স্বীকৃতি ও সম্মাননা
তার বর্ণময় কর্মজীবনে তিনি মোট ১২০ খানা স্বর্ণ ও রৌপ্য পদক লাভ করেন। এছাড়াও পুরস্কার স্বরূপ শাল, আলোয়ান, আংটি, মোটর গাড়ি ও নগদ টাকাও পেয়েছিলেন। একবার কলকাতায় অনুষ্ঠিত এক স্বদেশী মেলায় তিনি তার দৈহিক শক্তি প্রদর্শনের আহ্বান পান। সেই সভায় উপস্থিত ছিলেন সুরেন্দ্রনাথ বন্দ্যোপাধ্যায়, বিপিনচন্দ্র পাল, অমৃতলাল বসু প্রমুখ। তার বীরত্বে মুগ্ধ হয়ে রসরাজ অমৃতলাল বসু তাকে মহাভারতের ভীমের সাথে তুলনা করেন এবং তাকে কলিকালের ভীম বলে বর্ণনা করেন। তিনি তার ডাকনাম 'ভবানী'-র পরিবর্তে তাকে 'ভীম ভবানী' বলে সম্বোধন করেন। সেই থেকে ভবেন্দ্রমোহন ভীম ভবানী নামেই পরিচিত হন।
আহসানুল ইসলাম টিটু
প্রারম্ভিক জীবন
টিটু ১১ ডিসেম্বর ১৯৬৯ সালে টাঙ্গাইল জেলার নাগরপুর উপজেলার নয়াপারা গ্রামে জন্মগ্রহণ করেন। তার পিতার নাম মকবুল হোসেন ও মাতার নাম গোলাম ফাতেমা তাহেরা খানম। তিনি ঢাকা রেসিডেনসিয়াল মডেল থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে ব্যাংককের অ্যাজাম্পসন বিশ্ববিদ্যালয় থেকে বিবিএ ও যুক্তরাষ্ট্রের পিটসবার্গ স্টেট বিশ্ববিদ্যালয় থেকে এমবিএ ডিগ্রি অর্জন করেন।
কর্মজীবন
টিটু শিক্ষাজীবন শেষ করে ব্যবসাতে যুক্ত হন। ১৯৯৩ সালে ঢাকা স্টক এক্সচেঞ্জের (ডিএসই) সদস্যপদ পান। ১৯৯৫ সালে তিনি মনা ফিন্যান্সিয়াল কনসালটেন্সি এন্ড সিকিউরিটিজের ব্যবস্থাপনা পরিচালকের দায়িত্ব গ্রহণ করেন। এছাড়াও তিনি সন্ধানী লাইফ ইন্সুরেন্স কোম্পানির ব্যবস্থাপনা পরিচালকের দায়িত্ব পালন করছেন।
১৮ ডিসেম্বর ১৯৯৭ থেকে ৩০ মার্চ ২০০০ সাল পর্যন্ত তিনি ঢাকা স্টক এক্সচেঞ্জের কাউন্সিলর, ২৯ মার্চ ২০০১ পর্যন্ত ভাইস-চেয়ারম্যান, ১৬ মার্চ ২০১১ পর্যন্ত পরিচালক, ১৫ মার্চ ২০১২ পর্যন্ত সিনিয়র সহ-সভাপতি এবং ২০১৩ সালের ১৫ জুন তিনি ঢাকা স্টক এক্সচেঞ্জের সভাপতি নির্বাচিত হন এবং ২০১৪ পর্যন্ত এ দায়িত্ব পালন করেন। এছাড়ও তিনি বাংলাদেশ বীমা সমিতির সহ-সভাপতির দায়িত্ব পালন করেন।
রাজনৈতিক জীবন
টিটু বাংলাদেশ আওয়ামী লীগের টাঙ্গাইল জেলা শাখার শিল্প ও বাণিজ্য বিষয়ক সম্পাদক হিসেবে দায়িত্ব পালন করছেন। তিনি টাঙ্গাইল-৬ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তবে ২০০৮ সালে নবম জাতীয় সংসদ নির্বাচনে তিনি একই আসন থেকে প্রতিদ্বন্দ্বিতা করে সতন্ত্র প্রার্থী খন্দকার আবদুল বাতেনের কাছে পরাজিত হন।